ג'ודית לייט

ג'ודית אלן לייט (באנגלית: Judith Ellen Light; נולדה ב-9 בפברואר 1949) היא שחקנית יהודייה-אמריקאית, זוכת שלושה פרסי טוני.

לייט ערכה את הופעת הבכורה המקצועית שלה בתיאטרון בשנת 1970, ובשנת 1975 הופיעה בהופעת בכורה בברודוויי, בהפקת "בית בובות". את פריצת הדרך המקצועית שלה השיגה בתפקיד קארן וולק, באופרת הסבון "לחיות את החיים" של רשת ABC, בשנים 1977–1983. עבור תפקיד זה היא זכתה בשני פרסי אמי עבור השחקנית הטובה ביותר בסדרת דרמה יומית. מאוחר יותר, היא כיכבה בסיטקום "מי הבוס?" של ABC, בתפקיד אנג'לה באוור, בשנים 1984–1992. בהמשך, היא כיכבה במספר רב של סרטי טלוויזיה ובסדרות טלוויזיה, אשר לא האריכו ימים רבים. היא שיחקה את התפקיד החוזר של אליזבת דונלי בדרמה המשפטית של NBC "חוק וסדר: מדור מיוחד", ואת קלייר מיד בדרמה הקומית של ABC "בטי" (2006-2010), תפקיד אשר עבורו היא הייתה מועמדת לפרס אמי לבידור בפריים טיים בשנת 2007.

בשנת 2011 היא הייתה מועמדת לראשונה לפרס טוני, על השתתפותה במחזה "Lombardi" אודות וינס לומברדי. בשנים 2012 ו-2013 היא זכתה ברציפות בשני פרסי טוני בקטגוריה השחקנית הטובה ביותר במחזה, על הופעותיה ב-"Other Desert Cities" וב-"The Assembled Parties". בשנים 2014–2019 היא גילמה את דמותה של שלי פפרמן בדרמה-הקומית-השחורה זוכת השבחים "טרנספרנט", תפקיד עליו הייתה מועמדת לפרס אמי ולפרס גלובוס הזהב.

 שנותיה הראשונות 
לייט נולדה בטרנטון, ניו ג'רזי, שבארצות הברית למשפחה יהודית. בתם של פרל סו (שם משפחה לפני הנישואים: הולנדר), דוגמנית, וסידני לייט, רואה חשבון. לייט סיימה את התיכון בשנת 1966 בברלינגטון, ניו ג'רזי. היא בוגרת אוניברסיטת קרנגי מלון עם תואר בדרמה. היא מגדירה את האוניברסיטה בה למדה כ"קפדנית" ו"מדהימה". לאחר מכן, היא החלה את דרכה על במה, עם הופעת בכורה בריצ'רד השלישי בפסטיבל שייקספיר שנערך בקליפורניה בשנת 1970.

קריירה
1975–1983
ממוזער|ג'ודית לייט, טקס חלוקת פרסי האמי, 1989.
הופעת הבכורה של לייט בברודוויי הייתה בהפקת "בית בובות" בשנת 1975. כמו כן היא כיכבה גם בהפקת ברודוויי משנת 1976 של המחזה Herzl. במשך השנים, לייט הופיעה גם במסגרות של קבוצות תיאטרון במילווקי ובסיאטל. בשנות ה-70 המאוחרות, לייט התקשתה למצוא עבודה במשך תקופה ארוכה. בהיותה חסרת פרוטה, היא כמעט ופרשה מקריירת המשחק שלה, כי היא הרגישה שהיא לא תורמת דבר לעולם התיאטרון.

בשנת 1977 הסוכן של לייט הציע לה לגשת לאודישן עבור תפקיד של שחקנית מחליפה באופרת הסבון "לחיות את החיים" של ABC. בתחילה, מאחר שלא רצתה להיות מקושרת להפקות של אופרות סבון או סיטקומים, היא דחתה את ההצעה, אך שינתה את דעתה לאחר שנאמר לה כי תרוויח משכורת יומית של 350 דולר. במהלך האודישן לייט הבינה כי התוכנית מגיעה לקהל צופים רב מאוד, וכי ביכולתה "לעשות שינוי" וגם "לעשות כסף" בעת ובעונה אחת. בסופו של דבר, לייט לא לוהקה לתפקיד השחקנית המחליפה, ובמקום זאת היא לוהקה לתפקיד של קארו וולק, שבעבר גולם על ידי השחקניות קתרין בריץ' וג'וליה דאפי. תפקיד זה הפך למשתלם למדי עבור לייט, מאחר שסביבו התרחשה אחת מהעלילות הזכורות ביותר של הסדרה; דמותה של לייט הפכה לזונה אלכוהוליסטית, אחרי שהיא השתעממה מחייה כעקרת בית. בבית המשפט, קארן הצילה את חברתה ויקי מהרשעה ברצח סרסור. על ביצועיה, זכתה לייט לביקורות מחמיאות ולזכותה נזקפים ההישגים של הסדרה כולה שזכתה ברייטינג גבוה, מסוף שנות ה-70 ועד לשנות ה-80 המוקדמות. הופעתה על דוכן העדים נחשבת לאחד הרגעים הזכורים ביותר בטלוויזיה, על פי TV Guide. בשנת 1980 זכתה לייט בפרס אמי עבור "השחקנית הטובה ביותר בסדרת דרמה שעות היום"; הסצנה שבה הודתה באשמה בבית המשפט מוערכת כל כך, שהיא משמשת בתי ספר למשחק עד היום. על תפקיד זה התבטאה לייט, ואמרה: "פחדתי לפני הסצנות האלו באולם בית המשפט ... הייסורים שנמשכו והתובע שנועץ את הסכין בקרביה... לא יכולתי שלא לשפוך הכל החוצה".

לייט זכתה בפרס אמי נוסף על אותו התפקיד בשנת 1981. היא הופיעה בעונה הראשונה של הסדרה "St. Elsewhere", בפרק "Dog Day Hospital", בו גילמה עקרת בית שהרתה בפעם התשיעית, אף על פי שבעלה טוען שעבר ניתוח לכריתת צינור הזרע. בניסיון להעניש את הרופא שהתרשל בתפקידו, היא משתלטת על חדר הניתוחים, ומאוחר יותר מגלה כי בעלה לא עבר את הניתוח, כפי שטען קודם.

1984–1998
ממוזער|ג'ודית לייט, טקס חלוקת פרסי האמי, 1992.
לאחר הצלחה של לייט בשידורי הטלוויזיה של שעות היום, היא לוהקה לתפקיד הראשי של הפרסומאית האסרטיבית אנג'לה באוור בסיטקום של ערוץ ABC "מי הבוס?", לצידו של טוני דנזה, ששיחק את דמות סוכן הבית שלה (ובסופו של דבר - גם בן-זוגה). התוכנית רצה במשך שמונה עונות, מ-1984 ועד ל-1992. הסדרה זכתה לרייטינג גבוה, ודורגה באופן עקבי בעשירייה הראשונה של דירוגי צפיות השיא הסופיים בשנים 1989–1985. מדריך הטלוויזיה TV Guide דירג את הסדרה במקום 109 של רשימת הסיטקומים הטובים ביותר בכל הזמנים. במקביל לעבודתה בסדרה, לייט כיכבה גם בכמה סרטי טלוויזיה, לרבות Stamp of a Killer (1987) לצד ג'ימי סמיתס, הדרמה הביוגרפית עטורת השבחים The Ryan White Story  (1989) שבה היא גילמה את אמו של נער חולה איידס בשם ראיין וייט, וכן  Wife, Mother, Murderer (1991), שבו גילמה את דמותה של אודרי מארי הילרי.

אחרי "מי הבוס?", לייט כיכבה בסיטקום נוסף של ABC בשם Phenom, אשר שודר במשך עונה אחת, ב-1993–1994, לאחר מכן בוטל. בשנת 1988 היא שוב כיכבה בסיטקום שלא האריך ימים, The Simple Life, של רשת CBS. במהלך רוב שנות ה-90 היא הופיעה בסרטי קולנוע וטלוויזיה רבים, בהם Men Don't Tell וToo Close to Home.

1999 ועד היום
ממוזער|ג'ודית לייט בבניין עיריית ניו יורק, 2012.
בשנת 1999, חזרה לייט לבמה בהפקה באוף ברודוויי של המחזה זוכה פרס פוליצר Wit. היא זכתה לביקורות מחמיאות עבור ביצוע התפקיד של פרופ' ויויאן ברינג, מרצה לספרות באוניברסיטה, הנאבקת בסרטן השחלה, ושבה לגלם את התפקיד גם בסיבוב ההופעות בארצות הברית של ההפקה. לצורך ביצוע התפקיד, לייט אף גילחה את ראשה. אל מסך הטלוויזיה היא חזרה בשנת 2002, עם תפקיד אורח של עו"ד אליזבת דונלי - תובעת מחוזית ושופטת בסדרת הדרמה המשטרתית-משפטית של רשת NBC "חוק וסדר: מדור מיוחד". היא הופיעה ב-25 פרקים של הסדרה, בין השנים 2002–2010. בשנת 2004 היא כיכבה בסיטקום של רשת CBS, בשם The Stones.

בשנת 2006, הצטרפה לייט לצוות השחקנים של הסדרה הדרמה-קומית של ABC "בטי", בתפקיד קלייר מיד, אמם של אלקסיס (רבקה רומיין) ודניאל (אריק מביוס). במהלך העונה הראשונה, היא הופיעה מספר פעמים כשחקנית אורחת, והחל מהעונה השנייה היא קודמה לשחקנית קבועה בסדרה, והמשיכה להופיע בה עד לסיומה בשנת 2010. על תפקידה בסדרה, לייט הייתה מועמדת לפרס אמי (שחקנית אורחת בקומדיה הטובה ביותר לשנת 2007) ולפרס גילדת שחקני המסך (האנסמבל הטוב ביותר בסדרה קומית לשנת 2008). בשנת 2011 היא כיכבה בשני פיילוטים שכשלו: בסיטקום "Other People's Kids" של ABC ובדרמה "Eden" של USA. בשנת 2014 היא כיכבה לצידו של הנרי וינקלר בפיילוט נוסף של ABC בשם "The Winklers".

לייט הופיעה במספר סרטים בשנות ה-2000. היא כיכבה לצידם של כריס מסינה וג'ניפר וסטפלדט בקומדיה הרומנטית משנת 2006 "Ira & Abby". בשנת 2007, גילמה לייט את דמותה של אישה נוצרית רדיקלית בסרט העצמאי "Save Me". דמותה של לייט, גייל, עובדת בכנסייה נוצרית אשר פועלת לסייע להומוסקסואלים להתגבר על "מחלתם". אמונותיה מתערערות כאשר למקום מגיע מארק (צ'אד אלן), הומוסקסואל חולה המזכיר לגייל את בנה המת, והשניים מתיידדים ולומדים לקבל אחד את השני. בשנת 2014 היא הופיעה בסרט "Last Weekend" לצידה של פטרישיה קלרקסון; בסרט "We'll Never Have Paris" לייט ומלאני לינסקי גילמו אמא ובת.

בשנים 2010–2011 הופיעה לייט בתפקיד האלכוהוליסטית השנונה מארי לומברדי במחזה "Lombardi" שעלה בברודוויי, והייתה מועמדות לפרס טוני בקטגוריית השחקנית הראשית הטובה ביותר במחזה. היא הופיעה במחזה "Other Desert Cities" ברודוויי ב-2011–2012 ועל הופעתה זו בתפקיד סילדה זכתה בפרס הטוני הראשון שלה, עבור השחקנית הראשית הטובה ביותר במחזה. בשנת 2013, היא הופיעה בברודוויי במחזה "The Assembled Parties", וב-8 ביוני 2013 זכתה בפרס הטוני השני שלה עבור השחקנית הראשית הטובה ביותר במחזה, על גילום דמותה של "פיי".

בשנת 2013, הצטרפה לייט לצוות השחקנים של סדרת ההמשך של "דאלאס" בערוץ TNT, בתפקיד המרשעת ג'ודית בראון ריילנד, אמו של האריס ריילנד (למרות היותה מבוגרת בשלוש שנים בלבד ממיטש פילגי שגילם את בנה בסדרה). היא קיבלה ביקורות חיוביות עבור הופעתה, ואנטרטיינמנט ויקלי קבע שהיא "גונבת את ההצגה". בשנת 2014 היא לוהקה לגלם את שלי פפרמן - גרושתו של אישה טרנסג'נדרית (בגילומו של ג'פרי טמבור) בקומדיה השחורה הדרמטית עטורת השבחים שנוצרה על ידי ג'יל סולוויי ואולפני אמזון, "טרנספרנט". פרק הפיילוט שודר לראשונה ב-6 בפברואר 2014, ושאר פרקי העונה הראשונה שודרו ב-26 בספטמבר 2014. על תפקיד זה, לייט זכתה ב-Critics' Choice Television Award עבור שחקנית המשנה הקומית הטובה ביותר, ובפרס גלובוס הזהב עבור שחקנית המשנה הטובה ביותר (בסדרת טלוויזיה, מיני-סדרה או סרט טלוויזיה).

בשנת 2015, שבה לייט להופיע בברודוויי, בתפקיד מאדאם רקווין במחזה "Thérèse Raquin", בו כיכבה יחד עם קירה נייטלי ומאט ראיין.

בשנת 2018 הופיעה בתפקיד מרילין מיגלין ב"הרצח של ורסצ'ה" - העונה השנייה של סדרת הטלוויזיה האמריקאית "סיפור פשע אמריקאי".

בשנת 2021 שיחקה את דמותה של רוזה סטיבנס בסרט הדרמה המוזיקלי "טיק, טיק... בום!" שביים לין-מנואל מירנדה לשירות הזרמת המדיה "נטפליקס", ומבוסס על המחזמר הסמי-אוטוביוגרפי באותו השם מאת ג'ונתן לארסון.

בשנת 2022 גילמה את המוציאה לאור בלאנש קנופף (אנ') בסדרה "ג'וליה" (אנ'); דרמה קומית תקופתית אודות ג'וליה צ'יילד של רשת HBO Max.

חיים אישיים
משפחה
לייט היא יהודיה. היא נשואה לשחקן הטלוויזיה רוברט דסידריו מאז 1985, כאשר הם נפגשו בעת ששניהם כיכבו בסדרה "One Life to Live". לזוג אין ילדים, והם מתגוררים בקליפורניה. לייט מדברת צרפתית שוטפת.

אקטיביזם
לייט היא פעילה למען זכויות להט"ב וסייעה לעמיתה מהסדרה "מי הבוס?" דני פינטאורו לצאת מהארון. היא התנדבה עבור ארגוני צדקה להט"בים רבים. היא חברה במועצת המנהלים של קרן על שם מתיו שפרד, והייתה אחת מהנואמים במצעד לוושינגטון בשנת 1993. בשנת 1998, נחנכה על שמה ספרייה במרכז קהילתי עבור הומואים ולסביות בלוס אנג'לס.

לייט היא פעילה בולטת במלחמה באיידס בארצות הברית, וגילמה את דמותה של אמו של ראיין וייט, בסרט טלוויזיה משנת 1989 על חייו של וייט. כמו כן, היא חברה במועצת המנהלים של Point Foundation, ארגון להט"בי המספק תמיכה כספית, חונכות, הדרכה ותקווה לתלמידים מצטיינים המרגישים שנדחקו לשוליים בשל נטייה מינית, זהות מגדרית או ביטוי מגדרי.

ב-1 באפריל 2010, ג'ודית לייט חברה אל סינדי לאופר בהשקת הקמפיין להעלאת המודעות אודות אפליה של להט"בים, כחלק מפעילות הקרן שלה True Colors Fund. במסגרת הקמפיין, גברים ונשים הטרוסקסואלים עומדים יחד עם חברי הקהילה ההומואים, לסביות, ביסקסואלים וטרנסג'נדרים, על מנת להפסיק את האפליה נגדם. עוד לקחו חלק בקמפיין: וופי גולדברג, ג'ייסון מראז, אלטון ג'ון, סינת'יה ניקסון, קים קרדשיאן, קליי אייקן, שרון אוסבורן, קלי אוסבורן וג'סי טיילר פרגוסון.

פילמוגרפיה
סרטים
ממוזער|ג'ודית לייט, 2007
 שנה שם הסרט תפקידהערות1996 Paul Monette|Paul Monette: The Brink of Summer's End בתפקיד עצמה A Step Toward Tomorrow אנה לרנר 2000 יוסף נסיך החלומות זולייקה - דיבוב 2005 Ira & Abby ארלין בלאק2006 A Broken Sole הילרי 2007 Save Me גייל 2012 Rhymes with Banana בתפקיד עצמה Scrooge & Marley קריינות 2014 Last Weekend נרוניקה גרוס לעולם לא תהיה לנו את פריז ג'ין 2015 חפירות לאש סבתא2019מצוץ מהאצבעג'ודית2021טיק, טיק... בום!רוזה סטיבנסThe Same Stormשירלי סולט2022התפריטאן2023Down Lowסנדי2024Out of My Mindמיס ויסרט של דיסני+The Young Wifeקוקי

טלוויזיה
 שנה תוכנית תפקיד הערות 1977 Kojak ליטיטיה פלמרנס הפרק: "Monkey on a String" 1977 – 1983לחיות את החיים קרן וולק שחקנית ראשית1983 St. Elsewhere ברברה לוניקר הפרק: "Dog Day Hospital"1983 קשרי משפחה סטייסי הוג'ס הפרק: "Not an Affair to Remember"1983 Intimate Agony מרשה סרט טלוויזיה1984 The Mississippi הפרק: "Home Again"1984 רמינגטון סטיל קלריסה קסטר הפרק: "Dreams of Steele"1984 You Are the Jury אליזבת' הרדינג הפרק: "The Case of the People of Florida vs. Joseph Landrum" 1984 – 1992 מי הבוס? אנג'לה באואר שחקנית ראשית, 196 פרקים 1986 Charmed Lives אנג'לה באואר הפרק: "Pilot" 1987 Stamp of a Killer קת'י פרוקטר סרט טלוויזיה1989 The Ryan White Story ג'ין ווייט סרט טלוויזיה1989 My Boyfriend's Back ויקי ויין סרט טלוויזיה 1990בהגנה על גבר נשוי לונה סימונס סרט טלוויזיה 1991 Wife, Mother, Murderer אודרי מארי הילי סרט טלוויזיה 1993 Men Don't Tell לורה מק'אפרי סרט טלוויזיה 1993 – 1994 Phenom דיאן דולן שחקנית ראשית, 22 פרקים1994 Betrayal of Trust ברברה נואל סרט טלוויזיה1994 Against Their Will: Women in Prison אליס נידהם סרט טלוויזיה 1995 Lady Killer ג'ניס מיטשל סרט טלוויזיה 1996 – 1997 Duckman אורסולה דיבוב, 3 פרקים1996 A Strange Affair  ליסה מק'קיבר סרט טלוויזיה1996 Murder at My Door אירן מק'ניר סרט טלוויזיה1997 פרה ותרנגול אחות (דיבוב)הפרק: "Space Cow/The Legend of Sailcat"1997 Too Close to Home דיאן דונאיו סרט טלוויזיה1998 Carriers כרמן טרוויס סרט טלוויזיה1998 The Simple Life שרה קמפבל שחקנית ראשית, 7 פרקים 2002 ספין סיטי כריסטין הפרק: "O Mother, Where Art Thou?" 2002 – 2010 חוק וסדר: מדור מיוחד אליזבת' דונלי שחקנית אורחת, 25 פרקים 2004משפחת סטון ברברה סטון שחקנית ראשית, 9 פרקים2006 Twenty Good Years ג'ינה שחקנית אורחת, 3 פרקים 2006 – 2010 בטי קלייר מיד שחקנית ראשית, 72 פרקים 2011 האחות ג'קי מורין קופר הפרק: "Rat Falls" 2012 האקסים מרג'ורי הפרקים: "A Very Wrong Engagement" ו-"Sister Act" 2013 – 2014 דאלאס ג'ודית בראון ריילנד שחקנית אורחת, 18 פרקים 2014 לגדל את הופ לואיס הפרק: "Dinner with Tropes" 2014 – 2019 טרנספרנט שלי פפרמן שחקנית ראשית2018הרצח של ורסצ'ה: סיפור פשע אמריקאימרילין מיגלין2 פרקים, תפקיד חזור2018 – 2019מלכת אמריקהרג'ינה3 פרקים; תפקיד חוזר2019הפוליטיקאידידי סטנדישהפרק: "Day 492"2020מצודבובי ג'וולתפקיד משני (עונה 2); 7 פרקים2021סיפור פשע אמריקאי: מוניקה לווינסקיסוזן קרפנטר-מק'מילאןתפקיד חוזר2022ג'וליהבלאנש קנופף (אנ')5 פרקיםShining Valeג'ואן2 פרקים2023פוקר פייסאיירין סמות'רספרק: "Time of the Monkey"

 זוכת פרס אמי לשחקנית האורחת הטובה ביותר בסדרת קומדיה (2024)2024!Kite Man: Hell Yeahהלן ויליגןדיבוב; 8 פרקיםלפני (אנ')ליןתפקיד ראשי; 10 פרקים2025הכל הוגןשיילה בסקין2 פרקים

תיאטרון
 שנה הצגה תפקיד הערות 1975 בית בובות הלנה Vivian Beaumont Theater 1976 מידה כנגד מידה פרנסיסקה Delacorte Theater 1976 Herzl ג'ולי הרצל Palace Theatre 1999-2000 Wit ויואן ברינג Union Square Theatre 2002 Sorrows and Rejoicings Second Stage Theatre 2005 Colder Than Here מירה Lucille Lortel Theatre 2010-2011 Lombardi מרי לומברדי Circle in the Square Theatre 2011-2012 Other Desert Cities סילדה גרונמן Booth Theatre 2013 The Assembled Parties פיי Samuel J. Friedman Theatre 2015 Thérèse Raquin Madame Raquin Roundabout Theater at Studio 54

פרסים ומועמדויות
 שנה פרס קטגוריה סרט / סדרה תוצאה 1979 Soapy Awards השחקנית הטובה ביותר One Life to Live  1980 פרס אמי השחקנית הראשית הטובה ביותר בסדרת דרמה  Soapy Awards השחקנית הטובה ביותר  1981 פרס אמי השחקנית הראשית הטובה ביותר בסדרת דרמה  1998 פרסי התקשורת של הליגה ההומו-לסבית נגד השמצה Vision Award  2007 TV Land Awards האמא העובדת האהובה ביותר מי הבוס?  Prism Awards ההופעה הטובה ביותר בסדרה קומית בטי  פרס אמי לבידור בפריים טיים השחקנית האורחת הטובה ביותר בסדרה קומית  2008 TV Land Awards Mad Ad Man or Woman of the Year מי הבוס?  פרס גילדת שחקני המסך האנסמבל הטוב ביותר בסדרה קומית בטי  2011 Drama Desk Awards השחקנית הטובה ביותר במחזה Lombardi  פרס טוני השחקנית הטובה ביותר במחזה  2012 Drama Desk Awards השחקנית הטובה ביותר במחזה Other Desert Cities  פרס טוני השחקנית הטובה ביותר במחזה  2013 Drama Desk Awards השחקנית הטובה ביותר במחזה The Assembled Parties  פרס טוני השחקנית הטובה ביותר במחזה  2015 Critics' Choice Television Award שחקנית המשנה הטובה ביותר בסדרה קומיתטרנספרנט  2016 פרס גלובוס הזהב שחקנית המשנה הטובה ביותר - סדרה, מיני-סדרה או סרט טלוויזיה  פרס גילדת שחקני המסך האנסמבל הטוב ביותר בסדרה קומית  Critics' Choice Television Award האנסמבל הטוב ביותר בסדרה קומית 

קישורים חיצוניים





הערות שוליים

קטגוריה:זוכי פרס טוני: שחקניות
קטגוריה:שחקניות קולנוע וטלוויזיה יהודיות אמריקאיות
קטגוריה:שחקניות תיאטרון אמריקאיות
קטגוריה:זוכי אמי בשעות היום: שחקנית ראשית בדרמה
קטגוריה:זוכי אמי בשעות היום: שחקן ראשי בדרמה
קטגוריה:שחקניות תיאטרון יהודיות אמריקאיות
קטגוריה:שחקני תיאטרון יהודים אמריקאים
קטגוריה:אישים זוכי פרס דרמה דסק
קטגוריה:בוגרות אוניברסיטת קרנגי מלון
קטגוריה:בוגרי אוניברסיטת קרנגי מלון
קטגוריה:זוכי פרס גות'הם: שחקנים
קטגוריה:אמריקאיות שנולדו ב-1949
קטגוריה:אמריקאים שנולדו ב-1949